Electrolux Design Lab 2015: Healthy Happy Kids – ratkaisuja tulevaisuuden lapsiperheille - Miltton
to, tammi 08, 2015 08:15 CET
Kansainvälisen Electrolux Design Lab -kilpailun vuoden 2015 teema, Healthy Happy Kids, haastaa muotoilun opiskelijat suunnittelemaan lapsille suunnattuja tuotteita ja palveluita, jotka vastaavat tulevaisuuden kaupungistumisen ja lapsiperheiden arjen haasteisiin. Tänä vuonna Electrolux on tuplannut kilpailun rahapalkinnot, ja kilpailun voittaja palkitaan 10 000 eurolla. Tämän lisäksi voittajalle tarjotaan puolen vuoden palkallinen harjoittelu Electroluxin kansainvälisessä suunnitteluyksikössä
“Electroluxin Design Lab -kilpailun tavoitteena on edistää luovuutta ja tarjota nuorille opiskelijoille mahdollisuus kehittää visuaalisesti inspiroivia ja innovatiivisia ratkaisuja tulevaisuuden urbaaneihin ympäristöihin. Tänä vuonna lapset ovat Design Lab -kilpailun keskiössä. Toivomme tämän teeman myötä näkevämme uusia ratkaisuja ja rohkeita ideoita, jotka palvelevat lapsiperheiden arkea”, kertoo Lars Erikson, Electroluxin muotoilujohtaja ja Design Lab - kilpailun tuomariston puheenjohtaja.
Kilpailuun osallistuvien opiskelijoiden tulee kehittää lasten tarpeita huomioon ottava konsepti, joka keskittyy yhteen Design Lab -kilpailun kolmesta aihealueesta: ruoanlaitto, vaatehuolto tai ilmanpuhdistus. Kilpailutyö voi olla tuote, lisävaruste, kulutushyödyke tai palvelu.
Kilpailu etenee vaiheittain, mikä antaa opiskelijoille mahdollisuuden keskittyä konseptinsa eri osa-alueisiin sen edetessä. Electroluxin asiantuntijat ovat mukana läpi suunnitteluprosessin ja valitsevat aina seuraavaan vaiheeseen etenevät työt. Parhaat työt julkaistaan verkossa, jolloin opiskelijoilla ja yleisöllä on mahdollisuus jakaa kilpailutöitä myös sosiaalisen median kautta. Kilpailu huipentuu finaaliin, jossa finalistit pääsevät esittelemään kilpailutöitänsä alan huippuasiantuntijoista koostuvalle tuomaristolle sekä kansainväliselle lehdistölle.
Rahapalkinnot kaksinkertaistuvat vuonna 2015
Electrolux on päättänyt kaksinkertaistaa kilpailun rahapalkintojen summat. Kilpailun pääpalkinto on tänä vuonna 10 000 euroa. Tämän lisäksi voittaja palkitaan puolen vuoden palkallisella harjoittelujaksolla Electroluxin kansainvälisessä suunnitteluyksikössä. Kilpailussa toiseksi tullut saa 6 000 euroa ja kolmannelle sijalle yltänyt 4 000 euroa. Yleisön suosikki palkitaan 2 000 eurolla.
Electrolux Design Lab -kilpailu järjestetään tänä vuonna jo 13. kerran. Kilpailuun on edeltävinä vuosina osallistunut vuosittain noin 1 700 opiskelijaa 60 eri maasta. Aiempina vuosina kilpailu on avannut työllistymis- ja yhteistyömahdollisuuksia osallistujilleen.
Hakuaika alkaa 4. maaliskuuta. Kilpailuhakemus tulee palauttaa viimeistään 8. huhtikuuta. Hakemuksessa tulee olla konseptin kuvaus, havainnollistava visuaalinen luonnos sekä lyhyt kuvaus kilpailutyön hyödystä kuluttajanäkökulmasta.
Lisää uutisia Electrolux Newsroomista: http://newsroom.electrolux.com/fi
Electrolux , Electrolux Design Lab , Healthy Happy Kids